**PASLAUGŲ TEIKIMO SUTARTIES SPECIALIOJI DALIS**

Nr. SUT-113-19

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, apie kurią duomenys kaupiami ir saugomi VĮ Registrų centras, atstovaujama Sutartį iš bendrovės pusės pasirašančio asmens pareigos, vardas, pavardė], veikiančio pagal [atstovavimo pagrindas] ] (toliau – Klientas), ir

**UAB „Alna Business Solutions“**, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas 300067906, PVM mokėtojo kodas LT100001324511, registruotos buveinės adresas Lvovo g. 105A, LT-08104, Vilnius, Lietuvos Respublika, duomenys apie kurią kaupiami ir saugomi Lietuvos Respublikos Juridinių asmenų registre**,** atstovaujama direktoriaus Dariaus Bužinsko, veikiančio pagal įstatus (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui Ilgalaikio turto apskaitos ir valdymo sistemos Microsoft Dynamics NAV aptarnavimopaslaugas (toliau – Paslaugos), o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais.
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainos ar sąnaudų ir kokybės santykį.
2. **PASLAUGŲ APIMTIS IR KAINA** 
   1. Pagal Sutartį Klientui teikiamos Paslaugos, kurių preliminarios apimtys, aprašymas, teikimo tvarka nurodyti Sutartyje ir Techninėje specifikacijoje.
   2. Paslaugų kiekio nustatymo būdas: Paslaugos perkamos, nustatant maksimalią jų įsigijimui skirtų lėšų sumą. Preliminarus Paslaugų kiekis nurodytas Sutarties SD Priede Nr. 2. Paslaugos perkamos pagal Kliento poreikį, o jų kiekis gali būti keičiamas (didėti ar mažėti nuo nurodyto kiekvienos eilutės preliminaraus kiekio) Kliento iniciatyva, neviršijant Sutarties SD 2.3. punkte nurodytos bendros Sutarties kainos. Klientas neįsipareigoja išpirkti Paslaugų visai Sutarties kainai ar bet kokiai jos daliai.
   3. Bendra Sutarties kaina yra 350.900,00 EUR (trys šimtai penkiasdešimt tūkstančių devyni šimtai eurų 00 ct), įskaitant PVM. Bendrą Sutarties kainą sudaro:
      1. Paslaugų kaina 290.000,00 EUR (du šimtai devyniasdešimt tūkstančių eurų 00 ct), neįskaitant PVM;
      2. Pridėtinės vertės mokestis (PVM) 21 % - 60.900,00 EUR (šešiasdešimt tūkstančių devyni šimtai eurų 00 ct).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas – fiksuotas įkainis su peržiūra.
   5. Fiksuotas įkainis su peržiūra:
      1. Klientas moka Paslaugų teikėjui Sutartyje nustatyta tvarka už faktiškai suteiktas Paslaugas pagal Sutarties SD priede Nr. 2 nurodytus Paslaugų įkainius. Sutartyje nurodyti Paslaugų įkainiai Sutarties galiojimo laikotarpiu nekeičiami, išskyrus Sutarties SD 2.5.2. punkte numatytą įkainių peržiūros procedūrą (toliau – perskaičiavimas) ir (ar) jei įkainiai Šalių sutarimu mažinami.
      2. Sutarties galiojimo laikotarpiu įkainiai bus perskaičiuojami tokiomis sąlygomis:

* Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo.
* Įkainiai Sutarties galiojimo laikotarpiu galės būti perskaičiuojami ne dažniau kaip vieną kartą per 12 (dvylikos) mėnesių laikotarpį.
* Perskaičiavimas atliekamas nustatytu periodiškumu, praėjus 12 (dvylikai) mėnesių nuo Sutarties įsigaliojimo (perskaičiavimas atliekamas bet kurią 12 (dvylikto) mėnesio dieną) arba praėjus 12 (dvylikai) mėnesių (perskaičiavimas atliekamas bet kurią 12 (dvylikto) mėnesio dieną) nuo paskutinio perskaičiavimo dienos, esant toliau nustatytoms aplinkybėms:
  1. jeigu Lietuvos Respublikos Metinė infliacija/Metinė defliacija pagal Lietuvos Respublikos statistikos departamento duomenis yra didesnė nei 5 (penki) procentai;
  2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius.
  3. Įkainiai perskaičiuojami(a) pagal žemiau pateiktą formulę:

  
Cpn – perskaičiuota(s) Paslaugai(oms) taikomas Įkainis

Sn – Sutartyje numatyta(s) Paslaugai(oms) taikomas Įkainis

I – infliacijos arba defliacijos dydis procentais;

image016- defliacijos atveju (- 5), infliacijos atveju 5.

* 1. Duomenų šaltinis - <http://www.stat.gov.lt>.
  2. Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
     1. Už Paslaugas, užsakytas iki susitarimo dėl įkainių perskaičiavimo pasirašymo dienos, Klientas apmoka taikant iki tol galiojusius įkainius, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant apskaičiuotus įkainius po perskaičiavimo.
     2. Atlikus įkainių perskaičiavimą, Metodikos 21 arba 23 punktais numatyta tvarka patikslinama (didėja arba mažėja) pradinė Sutarties vertė. Perskaičiavimu negali būti siekiama išvengti viešuosius pirkimus reglamentuojančių teisės aktuose viešajam pirkimui nustatytos tvarkos taikymo, t.y. kai Sutartis sudaryta, atlikus mažos vertės pirkimą, pakeitimai negali būti atliekami, jeigu, įvertinus bendrą Sutarties ir jos pakeitimų vertę, paaiškėja, kad, sudarant Sutartį, turėjo būti taikoma supaprastintam pirkimui nustatyta tvarka, arba, kai Sutartis sudaryta, atlikus supaprastintą pirkimą, pakeitimai negali būti atliekami, jeigu, įvertinus bendrą Sutarties ir jos pakeitimų vertę, paaiškėja, kad, sudarant Sutartį, turėjo būti taikoma tarptautiniam pirkimui nustatyta tvarka.

1. **PASLAUGŲ KOKYBĖ**
   1. Suteikiamų Paslaugų kokybė turi atitikti Pirkimo objektui keliamus reikalavimus ir standartus, nurodytus Sutartyje bei teisės aktuose, reglamentuojančiuose tokio pobūdžio Paslaugų teikimą.
   2. Paslaugų kokybės garantijos terminas nustatytas Techninėje specifikacijoje. Klientas turi teisę kreiptis į Paslaugų teikėją dėl Paslaugų trūkumų pašalinimo visą garantijos galiojimo terminą. Tačiau tai nepanaikina Paslaugų teikėjo teisės kreiptis dėl paslėptų trūkumų šalinimo visą Sutarties galiojimo laikotarpį, jei tokie paslėpti defektai negalėjo būti nustatyti Paslaugų priėmimo perdavimo ar garantijos galiojimo metu.
   3. Paslaugų trūkumais laikoma perdavimo priėmimo metu ar (ir) kokybės garantijos termino galiojimo metu ar (ir) Sutarties galiojimo metu Kliento ar (ir) trečiųjų asmenų nustatyti Kliento sistemos, nurodytos Techninėje specifikacijoje (toliau – Sistema) veiklos sutrikimai ir (ar) kokybės neatitikimai Pirkimo dokumentų ar (ir) teisės aktų reikalavimams, paslėpti defektai, klaidos ar pan., dėl kurių Paslaugų rezultato nebūtų galima naudoti tam tikslui, kuriam Klientas Paslaugas ketino naudoti arba dėl kurių Paslaugų naudingumas sumažėtų taip, kad Klientas, apie tuos trūkumus žinodamas, arba apskritai nebūtų tų Paslaugų pirkęs arba nebūtų už Paslaugas mokėjęs tokio dydžio kainos.
   4. Kliento nustatytiems Paslaugų rezultato trūkumams šalinti nustatomas Techninės specifikacijos (BD) 3.2.2.17 ir Techninės specifikacijos (SD) 4.4.2 punktuose nustatytas(-i) terminas(-ai).
   5. Paslaugų teikėjui per Sutarties SD 3.4. punkte nustatytą terminą neištaisius suteiktų Paslaugų (išskyrus konsultavimo paslaugas kaip jos apibrėžtos Techninėje specifikacijoje) trūkumų, Paslaugų teikėjas Klientui pareikalavus, moka Klientui 10,00 EUR (dešimties eurų 00 ct) dydžio baudą už kiekvieną vėlavimo valandą bei atlygina Klientui dėl to patirtus tiesioginius nuostolius.
   6. Paslaugų teikėjas, suteikęs Techninėje specifikacijoje ir Sutartyje nustatytų reikalavimų neatitinkančias konsultavimo paslaugas, įsipareigoja tokius neatitikimus/trūkumus ištaisyti savo sąskaita per Kliento 8 (aštuonias) darbo valandas nuo Kliento pranešimo apie trūkumus, o jų neištaisęs per šiame punkte nustatytą terminą, Klientui pareikalavus, moka Klientui 100,00 EUR (vieno šimto eurų 00 ct) dydžio baudą už kiekvieną vėlavimo darbo dieną, skaičiuojamą nuo sekančios darbo dienos po šiame punkte nurodyto termino pažeidimo, bei atlygina Kliento dėl to patirtus tiesioginius nuostolius. Netinkamai suteikta konsultacija – rašytiniu būdu pateikta konsultacija/rekomendacija, jei dėl konsultacijoje/rekomendacijoje Paslaugų teikėjo pateiktų nurodymų vykdymo kyla Sistemos trukdžiai.
2. **PASLAUGŲ TEIKĖJO TEISĖ PASITELKTI SUBTEIKĖJUS, JUNGTINĖ VEIKLA** 
   1. Sutartis iš Paslaugų teikėjo pusės vykdoma jungtinės veiklos pagrindu: NE.
   2. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subteikėjai: NE.
3. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninės specifikacijoje nustatyta tvarka ir Techninės specifikacijos (SD) 4.3 ir 4.4 punktuose nustatytais terminais.
   2. Paslaugų teikimo vieta nurodyta Techninės specifikacijos specialiojoje dalyje, konkreti užsakomų Paslaugų teikimo vieta nurodoma teikiant Užsakymą pagal Sutartį.
   3. Paslaugų perdavimo priėmimo tvarka nurodyta Techninėje specifikacijoje.
   4. Paslaugų teikėjas, laiku nesuteikęs Kliento užsakytų ir Sutartyje nustatytų reikalavimų atitinkančių Paslaugų (jų dalies) Sutartyje nustatyta tvarka ir terminais, moka Klientui 10,00 EUR (dešimties eurų 00 ct) dydžio baudą už kiekvieną uždelstą valandą bei atlygina Kliento dėl to patirtus tiesioginius nuostolius.
4. **MOKĖJIMAI**
   1. Klientas apmoka Sąskaitą per 30 (trisdešimt) kalendorinių dienų nuo jos gavimo dienos. Paslaugų teikėjas turi teisę pateikti Sąskaitą apmokėjimui tik po atitinkamo Akto pasirašymo, išskyrus Techninėje specifikacijoje aiškiai numatytus atvejus. Detali apmokėjimų tvarka nurodyta Techninėje specifikacijoje.
5. **SUTARTIES ĮSIGALIOJIMAS IR GALIOJIMAS** 
   1. Sutartis įsigalioja nuo jos abipusio pasirašymo dienos. Paslaugų teikimo terminas yra 36 (trisdešimt šeši) mėnesiai nuo Sutarties įsigaliojimo, jei neviršijama Sutarties SD 2.3. punkte nurodyta bendra Sutarties kaina. Maksimalus Sutarties galiojimo terminas yra 38 (trisdešimt aštuoni) mėnesiai, t. y. 36 mėnesiai Paslaugų teikimo laikotarpis ir 2 mėnesiai galutiniam atsiskaitymui tarp Šalių už tinkamai suteiktas Paslaugas ir pritaikytas sankcijas.
   2. Jei Sutarties galiojimo laikotarpiu yra išperkama Paslaugų už Sutarties SD 2.3. punkte nurodytą bendrą Sutarties kainą, Sutartis nustoja galioti. Klientas apie tai praneša Paslaugų teikėjui raštu, atskiras susitarimas dėl Sutarties nutraukimo nepasirašomas.
6. **KITOS SUTARTIES NUOSTATOS**
   1. Paslaugų teikėjas įsipareigoja Paslaugas teikti taip, kad būtų užtikrintas nepertraukiamas ir tinkamas pilnas Sistemos veikimas. Jei dėl Paslaugų teikėjo suteiktų Paslaugų sutrinka visos ir/ar dalies Sistemos darbas, Paslaugų teikėjas įsipareigoja nedelsiant, bet ne vėliau kaip per 2 darbo dienas (išskyrus jei dėl Paslaugų teikėjo suteiktų Paslaugų atsiranda Kritinė klaida) nuo pranešimo apie Sistemos ir/ar jos dalies darbo sutrikimą, atstatyti pilną Sistemos veikimą. Už kiekvieną pavėluotą atstatyti pilną Sistemos veikimą dieną, Paslaugų teikėjas moka Klientui 100,00 EUR (vieno šimto eurų 00 ct) dydžio baudą ir atlygina kitus Kliento patirtus nuostolius. Paslaugų teikėjui uždelsus ilgiau kaip 7 (septynias) kalendorines dienas atstatyti pilną Sistemos veikimą, Klientas turi teisę pasitelkti trečiuosius asmenis Sistemos veikimo atstatymui, o Paslaugų teikėjas privalo atlyginti Kliento išlaidas, patirtas dėl pilno Sistemos veikimo atstatymo, ir kitus dėl to Kliento patirtus nuostolius. Kritinė klaida apibrėžta ir jai taikomi pašalinimo terminai nurodyti Techninėje specifikacijoje, už vėlavimą pašalinti kritinę klaidą taikomas Sutarties SD 5.4. punktas.
7. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr.1 - Kontaktiniai adresai pranešimams siųsti ir asmenys, atsakingi už Sutarties vykdymą, 1 lapas;
      2. Priedas Nr.2 – Paslaugų preliminarūs kiekiai, įkainiai, 1 lapas;
      3. Priedas Nr. 3. –Sistemos sutrikimo pašalinimo kritiniu ir nekritiniu laikotarpiu terminai, 1 lapas;
      4. Priedas Nr.4 - Sutarties vykdymui Paslaugų teikėjo skiriamų specialistų sąrašas.
8. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **UAB „Alna Business Solutions“**  Įmonės kodas: 300067906  Lvovo g. 105A, LT-08104 Vilnius  PVM mokėtojo kodas: LT100001324511  Sąskaitos Nr. LT767300010087318767  Swedbank bankas  Telefonas: 8 5 278 5500  Direktorius  Darius Bužinskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) | **Klientas**  **UAB Technologijų ir inovacijų centras**  A. Juozapavičiaus g. 13, LT- 09311 Vilnius  Įmonės kodas: 303200016  PVM kodas: LT100008194913  A.s. Nr. LT847300010138044676  „Swedbank“, AB  Telefonas: 8 5 2782272  Faksas: 8 5 2782299  El. paštas: [info@etic.lt](mailto:info@etic.lt)  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) |

Sutarties SD priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **KONTAKTINIAI ASMENYS** 
   1. Kliento atstovų, kurie bus atsakingi už šios Sutarties vykdymą, užsakymų pateikimą kontaktai:
   2. Paslaugų teikėjo atstovų, kurie bus atsakingi už šios Sutarties vykdymą, užsakymų gavimą kontaktai:

|  |  |
| --- | --- |
| **Paslaugų teikėjas**  **UAB „Alna Business Solutions“**  Įmonės kodas: 300067906  Lvovo g. 105A, LT-08104 Vilnius  PVM mokėtojo kodas: LT100001324511  Sąskaitos Nr. LT767300010087318767  Swedbank bankas  Telefonas: 8 5 278 5500  Direktorius  Darius Bužinskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) | **Klientas**  **UAB Technologijų ir inovacijų centras**  A. Juozapavičiaus g. 13, LT- 09311 Vilnius  Įmonės kodas: 303200016  PVM kodas: LT100008194913  A.s. Nr. LT847300010138044676  „Swedbank“, AB  Telefonas: 8 5 2782272  Faksas: 8 5 2782299  El. paštas: [info@etic.lt](mailto:info@etic.lt)  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) |

Sutarties priedas Nr.2.

**PASLAUGŲ PRELIMINARŪS KIEKIAI ĮKAINIAI**

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Preliminarus kiekis Sutarties** **galiojimo laikotarpiu [[1]](#footnote-2)** | **Mato vienetas** | **1 mato vieneto įkainis, EUR be PVM** |
| **1.** | Priežiūros paslaugos | 800 | Darbo valanda | 52,00 |
| **2.** | Priežiūros paslaugos | 36 | mėnuo | 800,00 |
| **3.** | Vystymo paslaugos | 4200 | Darbo valanda | 52,00 |

|  |  |
| --- | --- |
| **Paslaugų teikėjas**  **UAB „Alna Business Solutions“**  Įmonės kodas: 300067906  Lvovo g. 105A, LT-08104 Vilnius  PVM mokėtojo kodas: LT100001324511  Sąskaitos Nr. LT767300010087318767  Swedbank bankas  Telefonas: 8 5 278 5500  Direktorius  Darius Bužinskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) | **Klientas**  **UAB Technologijų ir inovacijų centras**  A. Juozapavičiaus g. 13, LT- 09311 Vilnius  Įmonės kodas: 303200016  PVM kodas: LT100008194913  A.s. Nr. LT847300010138044676  „Swedbank“, AB  Telefonas: 8 5 2782272  Faksas: 8 5 2782299  El. paštas: [info@etic.lt](mailto:info@etic.lt)  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) |

Sutarties priedas Nr.3.

**SISTEMOS SUTRIKIMO PAŠALINIMO KRITINIU IR NEKRITINIU LAIKOTARPIU TERMINAI**

|  |  |
| --- | --- |
| **Eil. Nr.** | **Sistemos sutrikimo pašalinimo** **terminai** |
| 1. | Sistemos sutrikimo pašalinimo kritiniu laikotarpiu terminas – 3 (trys) darbo valandos |
| 2. | Sistemos sutrikimo pašalinimo nekritiniu laikotarpiu terminai - 5 (penkios) darbo valandos |

Sutarties SD priedas Nr. 4

**SUTARTIES VYKDYMUI PASLAUGŲ TEIKĖJO SKIRIAMŲ SPECIALISTŲ SĄRAŠAS**

**Vadovaujantis Sutarties BD 7 skyriaus nuostatomis Tiekėjas įsipareigoja Paslaugų teikimui pasitelkti tuos specialistus, kurie buvo nurodyti Tiekėjo Pasiūlyme ir kurių kvalifikacija buvo pripažinta kaip atitinkanti keliamus kvalifikacinius reikalavimus.**

Paslaugų teikėjas turi teisę pakeisti atitinkamą Pasiūlyme nurodytą Paslaugų teikėjo specialistą, kuriam buvo keliami kvalifikacijos reikalavimas Pirkimo dokumentuose, vadovaujantis Sutarties BD 7 skyriuje nurodyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Nurodytas preliminarus Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-2)